《谒严先生祠 其五》
明代·李楩

话旧清宵两不猜，遐心空谷自徘徊。汉宫花草经灰劫，严氏江徘只钓台。

映雪晴岚邀客至，浴波水鸟瞰人来。一竿揭揭烽烟净，定策群公未易才。

作者简介：李楩，字其础。程乡（今梅州梅县）人。士淳子。明思宗崇祯十二年（一六三九）举人。淡于仕进，尤嗜古，工书法。有《函秘斋诗文集》。清光绪《嘉应州志》卷二三有传。